b'\n_START_ARTICLE_\nTapouaro\n_START_PARAGRAPH_\nTapouaro (Taporoua, Taponero, Tapuaro), pleme ameri\xc4\x8dkih Indijanaca iz doline gornjeg Mississippija, koje je prema Franquelinovoj mapi (1688.) \xc5\xbeivjelo u susjedstvu Peoria, prema Sultzmanu blizu u\xc5\xa1\xc4\x87a rijeke Iowe u isto\xc4\x8dnoj Iowi i zapadnom Illinoisu. Tapouaro su bili jedno od manjih plemena plemenskog saveza Illinois. Pod pritiskom Osage i Missouri Indijanaca u kasnom 17. stolje\xc4\x87u dolazi do pokreta raznih illinojskih skupina i nestanka manjih plemena. Moingwene su apsorbirani od Peoria a Tapouaro i Coiracoentanon su nestali me\xc4\x91u Kaskaskiama, nakon \xc4\x8dega im se gubi trag u povijesti.'